I 1894 hadde Grieg planer om å bygge en konserthall på Engen av tre. Men på samme tiden var Christian Michelsen interessert i å bygge nytt teater, og på tomten på Engen ble i stedet Den Nationale Scene bygget. I 1917 ba styret i Harmonien Bergen kommune om å stille til disposisjon en passende tomt til et konsertlokale. Ett av forslagene var tomten ved byparken der telegrafbygningen i stedet ble reist.